Omkring kl. 01.00 natten til tirsdag blev fire brandbiler tilkaldt til et sommerhus ved Hals der stod i flammer. Huset stod ikke til at redde, men de norske familie der havde lejet huset nåede at komme ud i tide. Nordjyllands Politi mener at branden kan være opstået omkring nogle loftspots. Tidligere på aftenen måtte tre brandbiler køre til Dyrskuevej, hvor en lejlighed stod i flammer. Her var der dog ingen hjemme, men lejligheden blevet slemt skadet. I Saltum måtte to danske familier forlade et sommerhus på Østbanke. Her mener Nordjyllands Politi at en kortslutning i et køleskab er årsag til branden. Ingen kom noget til, men sommerhuset var ubeboeligt.

Opsummering:
Flere brande mandag aften og nat betød travlhed for beredskabet.